CELEX: 52011PC0277
Language: mt
Date: 2011-05-20
Title: Proposta għal DEĊIŻJONI TAL-KUNSILL dwar l-iffirmar ta' ftehim volontarju dwar sħubija bejn l-Unjoni Ewropea u r-Repubblika Ċentru-Afrikana għall-Infurzar tal-Liġi tal-Foresti, governanza u kummerċ tal-injam u l-prodotti magħmulin minnu fl-Unjoni Ewropea (FLEGT)

KUMMISSJONI EWROPEA
            Brussell, 20.5.2011
            KUMM(2011) 277 finali
            2011/0123(NLE)
            Proposta għal
            DEĊIŻJONI TAL-KUNSILL
            dwar l-iffirmar ta' ftehim volontarju dwar sħubija bejn l-Unjoni Ewropea u r-Repubblika Ċentru-Afrikana għall-Infurzar tal-Liġi tal-Foresti, governanza u kummerċ tal-injam u l-prodotti magħmulin minnu fl-Unjoni Ewropea (FLEGT)
            
               
         
         
            
               MEMORANDUM TA’ SPJEGAZZJONI
            
            
               Il-Pjan ta’ Azzjoni dwar l-Infurzar tal-Liġi tal-Foresti, Governanza u Kummerċ (FLEGT)
                  1
               , approvat mill-Kunsill fl-2003
                  2
               , jipproponi sensiela ta’ miżuri li jinkludu sostenn għall-pajjiżi li jipproduċu l-injam, kollaborazzjoni multilaterali biex jikkumbattu l-kummerċ illegali tal-injam, is-sostenn għall-inizjatttivi tas-settur privat, kif ukoll miżuri li jfixklu l-investiment f’attivitajiet li jinkoraġġixxu l-qtugħ illegali tas-siġar. Il-bażi fundamentali ta' dan il-Pjan ta’ Azzjoni hija l-istabbiliment tal-isħubiji FLEGT bejn l-Unjoni u l-pajjiżi li jipproduċu l-injam, immirati biex iwaqqfu l-qtugħ illegali tas-siġar. Fl-2005, il-Kunsill adotta r-Regolament (KE) Nru 2173/2005
                  3
               , li jistabbilixxi skema ta’ liċensjar u mekkaniżmu li jivverifika l-legaliltà tal-importazzjonijiet tal-injam fl-Unjoni.
            
            
               F’Diċembru 2005, il-Kunsill awtorizza lill-Kummissjoni biex tinnegozja ftehimiet ta’ sħubija ma’ pajjiżi li jipproduċu l-injam sabiex jiġi implimentat il-Pjan ta’ Azzjoni tal-UE għall-Infurzar tal-Liġi tal-Foresti, Governanza u Kummerċ (FLEGT) u, b’mod partikolari biex jiġu inkoraġġiti l-kummerċ u l-importazzjonijiet fl-Unjoni tal-injam legali vverifikat li ġej minn tali pajjiżi msieħba
                  4
               . Il-Ftehim mar-Repubblika Ċentru-Afrikana huwa r-raba’ ftehim ta’ dan it-tip li ġie nnegozjat bejn pajjiż produttur u l-Unjoni, wara l-ftehimiet mal-Gana, il-Kongo u l-Kamerun.
            
            
               La Commission a entamé les négociations avec la République centrafricaine en octobre 2009. Les négociations se sont déroulées pendant 14 mois, avec quatre séances de négociation en face à face et dix-huit sessions techniques. Tul in-negozjati, il-Kummissjoni ġiet assistita f’din il-ħidma minn għadd ta’ Stati Membri. Il-Kummissjoni dejjem żammet lill-Kunsill aġġornat dwar il-progress tan-negozjati permezz ta’ rapporti regolari lill-grupp ta’ ħidma dwar il-Foresti, kif ukoll lill-Kapijiet tal-Missjoni tal-UE u lir-rappreżentanti tal-UE bbażati fir-Repubblika Ċentru-Afrikana. Wara kull laqgħa ta’ negozjati, il-partijiet żammew laqgħat pubbliċi ta’ aġġornament biex il-partijiet interessati jinżammu infurmati bil-progress li jkun sar waqt it-taħdidiet. Barra minn hekk, ir-Repubblika Ċentru-Afrikana adottat approċċ parteċipatorju billi involviet is-soċjetà ċivili u s-settur privat fl-abbozzar tal-ftehim.
            
            
               Il-ftehim jindirizza l-elementi kollha li hemm fid-direttivi ta’ nnegozjar tal-Kunsill. B’mod partikolari, il-Ftehim jistabbilixxi l-qafas, l-istituzzjonijiet u s-sistemi tal-iskema ta’ liċenzjar tal-FLEGT. Il-ftehim jagħti ħarsa ġenerali tal-kontrolli fuq il-kumpaniji ta' forniment, il-qafas ta’ konformità legali u l-ħtiġiet ta’ verifika indipendenti għas-sistema. Dawn l-elementi huma stipulati fl-annessi mal-ftehim u jipprovdu deskrizzjoni ddettaljata tal-istrutturi li se jirfdu l-iżgurar tal-legalità li tista’ tinkiseb bil-ħruġ ta’ liċenzja FLEGT. Ir-Repubblika Ċentru-Afrikana żviluppat il-leġiżlazzjoni applikabbli tagħħa permezz ta’ konsultazzjoni estensiva mal-partijiet interessati. Din id-definizzjoni tinkludi l-liġijiet u r-regolamenti dwar l-għoti ta’ drittijiet biex jinqatgħu s-siġar u r-reġistrazzjoni tal-impriżi, il-ġestjoni tal-foresti, il-leġiżlazzjoni ambjentali u tal-impjiegi, it-tassazzjoni, l-obbligi soċjali bħall-involviment tal-komunitajiet lokali, il-popolazzjoni indiġena u s-soċjetà ċivili, obbligi oħra li ġew stipulati fil-leġiżlazzjoni li tikkonċerna t-trasport u l-kummerċjalizzazzjoni tal-injam, u rekwiżiti dwar l-esportazzjoni.
            
            
               Il-ftehim imur lil hinn mill-kopertura limitata tal-prodott proposta fl-Anness II tar-Regolament (KE) Nru 2173/2005 dwar l-iskema FLEGT. Fil-fatt, ikopri l-injam kollu u l-prodotti derivati esportati. Għalhekk, ir-Repubblika Ċentru-Afrikana hija impenjata li tistabbilixxi sistema li se tiżgura lill-Unjoni li l-prodotti kollha ġejjin mill-foresti tar-Repubblika Ċentru-Afrikana huma prodotti legalment u b’hekk tikkontribwixxi b’mod pożittiv u sostenibbli għat-tkattir ta’ dan il-pajjiż.
            
            
               Il-ftehim japprevedi l-kontroll tal-importazzjonijiet fuq il-fruntieri tal-Unjoni, kif stabbilit fir-Regolament (KE) Nru 2173/2005 dwar l-iskema FLEGT u r-Regolament (KE) Nru 1024/2008 li jistipula miżuri ddettaljati għall-implimentazzjoni tiegħu. Il-ftehim jinkludi deskrizzjoni tal-liċenzja FLEGT tar-Repubblika Ċentru-Afrikana, li tuża l-format preskritt fir-Regolament ta’ Implimentazzjoni msemmi hawn fuq.
            
            
               Il-ftehim jistabbilixxi mekkaniżmu għal djalogu u kooperazzjoni mal-Unjoni fejn tidħol l-iskema FLEGT, permezz tal-Kumitat Konġunt għall-Impimentazzjoni tal-Ftehim. Hu jistabbilixxi wkoll prinċipji dwar il-parteċipazzjoni tal-partijiet interessati, is-salvagwardji soċjali, it-trasparenza, kif ukoll il-monitoraġġ u r-rappurtaġġ dwar l-implimentazzjoni tal-ftehim.
            
            
               Il-Ftehim jistabbilixxi limitu ta’ żmien u l-proċeduri għad-dħul fis-seħħ tal-Ftehim u għall-implimentazzjoni tal-iskema ta’ liċenzjar. Peress li r-Repubblika Ċentru-Afrikana se timmodernizza u tfassal mill-ġdid is-sistema tagħha ta’ ġestjoni tal-informazzjoni, se tintroduċi kontrolli aktar komprensivi għall-kumpaniji li jfornu, u se tistabbilixxi verifiki indipendenti għall-konformità legali, is-sistemi l-ġodda għandhom jieħdu diversi snin biex jiġu żviluppati u ppruvati u biex tinbena l-kapaċità min-naħa tal-gvern, tas-soċjetà ċivili u tas-settur privat għall-kompiti previsti. Le régime d’autorisation FLEGT devrait être pleinement opérationnel d’ici 2014. Il sera évalué par rapport aux critères définis dans l’accord avant que l’UE ne commence à accepter les autorisations FLEGT. 
            
            
               2011/0123 (NLE)
            
            
               Proposta għal
            
            
               DEĊIŻJONI TAL-KUNSILL
            
            
               dwar l-iffirmar ta' ftehim volontarju dwar sħubija bejn l-Unjoni Ewropea u r-Repubblika Ċentru-Afrikana għall-Infurzar tal-Liġi tal-Foresti, governanza u kummerċ tal-injam u l-prodotti magħmulin minnu fl-Unjoni Ewropea (FLEGT)
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar l-Unjoni Ewropea
            
            
               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l- l-ewwel subparagrafi tal-Artikolu 207(3), flimkien mal-Artikolu 218(5) tiegħu,
            
            
               Wara li kkunsidra l-proposta tal-Kummissjoni Ewropea,
            
            
               Billi:
            
            
               (1)F’Mejju 2003, il-Kummissjoni Ewropea adottat Komunikazzjoni lill-Parlament Ewropew u lill-Kunsill intitolata ‘L-Infurzar tal-Liġi tal-Foresta, Governanza u Kummerċ (FLEGT) – Proposta għal Pjan ta’ Azzjoni tal-Unjoni Ewropea’
                  5
               , li għamlet appell għal miżuri biex jiġi indirizzat il-qtugħ illegali tas-siġar permezz tal-iżvilupp ta’ Ftehimiet ta’ Sħubija Volontarja mal-pajjiżi li jipproduċu l-injam. Il-konklużjonijiet tal-Kunsill dwar dan il-Pjan ta' Azzjoni ġew adottati f’Ottubru tal-2003
                  6
                u l-Parlament Ewropew għadda riżoluzzjoni dwar dan is-suġġet fil-11 ta' Lulju tal-2005
                  7
               . 
            
         
         
            
               (2)Il-5 ta’ Diċembru 2005, il-Kunsill awtorizza lill-Kummissjoni biex tibda negozjati dwar ftehimiet ta’ sħubija sabiex jiġi implimentat il-Pjan ta’ Azzjoni tal-Unjoni għall-Infurzar tal-Liġi tal-Foresti, governanza u kummerċ tal-injam u l-prodotti magħmulin minnu (FLEGT).
            
            
               (3)Fl-20 ta’ Diċembru 2005, il-Kunsill adotta r-Regolament (KE) Nru 2173/2005
                  8
                għall-għoti ta’ liċenzji għall-importazzjonijiet tal-injam fl-Unjoni minn pajjiżi li magħhom l-Unjoni kkonkludiet Ftehimiet ta’ Sħubija Volontarja. 
            
            
               (4)In-negozjati mar-Repubblika Ċentru-Afrikana ġew konklużi, u l-Ftehim ta’ Sħubija Volontarja bejn l-Unjoni Ewropea u r-Repubblika Ċentru-Afrikana dwar l-infurzar tal-liġi tal-foresta, governanza u kummerċ fl-injam u l-prodotti derivati minnu għall-Unjoni Ewropea (FLEGT) (minn hawn ’il quddiem imsejjaħ ‘il-Ftehim’) ġie inizjalat fil-21 ta’ Diċembru 2010.
            
            
               (5)Il-Ftehim għandu jiġi ffirmat, soġġett għall-konklużjoni tiegħu,
            
            
               ADOTTA DIN ID-DEĊIŻJONI:
            
            
               Artikolu 1
            
            
               L-iffirmar tal-Ftehim ta’ Sħubija Volontarja bejn l-Unjoni Ewropea u r-Repubblika Ċentru-Afrikana dwar l-infurzar tal-Liġi tal-foresta, governanza u kummerċ fl-injam u l-prodotti derivati minnu għall-Unjoni Ewropea (FLEGT) qiegħed b’dan jiġi awtorizzat f’isem l-Unjoni, suġġett għall-konklużjoni tal-Ftehim imsemmi hawn fuq
                  9
               . 
            
            
               Artikolu 2
            
            
               Il-President tal-Kunsill huwa awtorizzat li jaħtar il-persuna li jkollha s-setgħa li tiffirma l-Ftehim f’isem l-Unjoni suġġett għall-konklużjoni tiegħu.
            
            
               Artikolu 3
            
            
               Din id-Deċiżjoni għandha tidħol fis-seħħ fid-data tal-adozzjoni tagħha. 
            
            
               Magħmul fi Brussell, […]
            
            
               
                     Għall-Kunsill
               
               
                     Il-President
                     […]
               
            
         
         
            
                  
                     (1)
                  COM(2003) 251.
               
               
                  
                     (2)
                  ĠU C 268, 7.11.2003, p. 1.
               
               
                  
                     (3)
                  ĠU L 347, 30.12.2005, p. 1.
               
               
                  
                     (4)
                  Dokument ristrett tal-Kunsill Nru 15102/05.
               
               
                  
                     (5)
                  COM(2003) 251.
               
               
                  
                     (6)
                  ĠU C 268, 7.11.2003, p. 1.
               
               
                  
                     (7)
                  ĠU C 157E, 6.7.2006, p. 482.
               
               
                  
                     (8)
                  ĠU L 347, 30.12.2005, p. 1.
               
               
                  
                     (9)
                  It-test tal-Ftehim se jiġi ppubblikat b’mod konġunt mad-deċiżjoni dwar il-konklużjoni tiegħu.